રાજ્યમાં આગામી ફેબ્રુઆરી માસમાં ૭૫ નગરપાલિકાઓ તેમજ બનાસકાંઠા અને ખેડા જીલ્લા પંચાયતની ચુંટણીઓ યોજાવવાની છે.હાલ સ્થાનિક સ્વરાજ્યની સંસ્થાઓમાં 75 પૈકી 13 નગરપાલિકા કોંગ્રેસ હસ્તક છે બંને જિલ્લા પંચાયત હાલ ભાજપ હસ્તક છે 17 પૈકી 5 તાલુકા પંચાયત કોંગ્રેસ હસ્તક તેમજ ૧૨ ભાજપ હસ્તક છે. લોકસભાની ચુંટણી પહેલાં આ સ્થાનિક સ્વરાજ્યની ચુંટણીઓ મહત્વની ગણાવાઈ રહી છે ત્યારે કોંગ્રેસ દ્વારા તેની પુરજોશમાં તૈયારીઓ શરુ કરી દેવામાં આવી છે. ઉત્તર ગુજરાતની બેઠક ૨૭ તારીખે મહેસાણા અને પાલનપુરમાં યોજાશે જયારે મધ્ય ગુજરાતની બેઠક ૨૮ જાન્યુઆરીનાં રોજ નડિયાદ ખાતે યોજાવાની છે.